ബൈക്കില് മിനിവാനിടിച്ച് ഫുട്ബോള് പരിശീലകന് മരിച്ചു തൃപ്പൂണിത്തുറ: വൈക്കം റോഡില് മിനിവാനിടിച്ച് ബൈക്ക് യാത്രികനായ ഫുട്ബോള് പരിശീലകന് മരിച്ചു. പൂണിത്തുറ ഗാന്ധി സ്ക്വയറില് ചേലയ്ക്കല് പരേതനായ രാജന്റെ മകന് സി.ആര്. പ്രമോദ് 50 ആണ് മരിച്ചത്. തൃപ്പൂണിത്തുറ കണ്ണന്കുളങ്ങര ജംഗ്ഷനു സമീപം ഇന്നലെ ഉച്ചകഴിഞ്ഞ് 2.30നായിരുന്നു അപകടം. പുതിയകാവ് ഭാഗത്തുനിന്നു തൃപ്പൂണിത്തുറയ്ക്ക് വരികയായിരുന്ന പ്രമോദിന്റെ ബൈക്കില് കിഴക്കേക്കോട്ട ഭാഗത്ത് നിന്നു വന്ന വാന് ഇടിക്കുകയായിരുന്നു. ഗുരുതര പരിക്കേറ്റ പ്രമോദിനെ തൃപ്പൂണിത്തുറ താലൂക്ക് ആശുപത്രിയിലും തുടര്ന്ന് എറണാകുളത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. മൃതദേഹം പോസ്റ്റുമോര്ട്ടത്തിനു ശേഷം ഇന്ന് ഉച്ചകഴിഞ്ഞ് സംസ്കരിക്കും. ഭഗത് സോക്കര് ക്ലബ്ബിന്റെ സജീവ പ്രവര്ത്തകനുമായിരുന്നു പ്രമോദ്. അമ്മ: പരേതയായ നാരായണി.